Igrexa de Santa María de Baiona

A excolexiata de Santa María é un templo relixioso de estilo románico e de aspecto fortificado do século XIII (1278) situado na vila de Baiona. Foi instituída colexiata polo bispo Diego de Muros I en 1482, ata 1840, ano en que volveu ser igrexa parroquial. Descrición Está dividida en tres naves coa súa ábsida rectangular. A nave principal lembra o estilo cisterciense do mosteiro de Santa María de Oia. As fiestras son románicas e ten na fachada un rosetón románico. No ano 1659 fíxose a sancristía engadíndoa polo exterior á absidiola norte e en 1695 construíronse as capelas laterais. O retablo barroco foi construído entre 1726 e 1732 por Antonio del Villar. En 1841, trasladáronse ó adro varios cruceiros de distintos estilos que estaban espallados polas rúas da vila. Galería de imaxes Notas Véxase tamén Bibliografía Castillo, Ángel del (1987) [1972]. Inventario Monumental y Artístico de Galicia (Inventario de la riqueza monumental y artística de Galicia) (2ª ed.). A Coruña: Fundación Pedro Barrié de la Maza. p. 56. ISBN 84-85728-62-9. Murguía, Manuel (1888). Galicia, sus monumentos y artes - su naturaleza e historia, p 754-756. Barcelona. Villa-amil y Castro, José (facsímile: 2005) [1904]. Iglesias gallegas de la Edad Media, colección de artículos publicados por (en castelán). Madrid: Imprenta de San Francisco de Sales (facsímile: Ed. Órbigo, A Coruña). pp. 217–218. ISBN 84-934081-5-8. Outros artigos Capela de Santa Liberata Cruceiro da Santísima Trindade Ligazóns externas Colexiata de Santa María en Turgalicia.